Burung Gembala Lebah

Burung Gembala Lebah (bahasa Inggeris: Malaysian Honeyguide) ialah salah satu daripada haiwan yang terdapat di Malaysia. Nama saintifiknya ialah Indicator archipelagicus. Ia merupakan salah satu daripada spesies yang digambarkan oleh William Farquhar yang terdapat di Tanah Melayu.

Taburan 
Burung Gembala Lebah terdapat sepanjang hutan daun lebar rendah di barat Thailand, Semenanjung Malaysia, Borneo dan kepulauan Sumatera.

Ciri-ciri 
Burung Gembala Lebah adalah burung bersaiz serdahana sehingga sepanjang 18cm, perang-hijau dengan celoreng kehijauan, iris bewarna merah, paruh kelabu tebal dan kelabu putih di bawah. Burung jantan memiliki tompok kuning pada bahagian bahu, yang tiada pada burung betina. Anak burung menyerupai burung betina dengan celoreng pada bahagian bawah.

Panggilan burung Gembala Lebah adalah seperti bunyi kucing "mengiau", diikuti bunyi mengeletek. Makanannya kebanyakannya adalah serangga, terutama lebah liar dan penyengat.

Pembiakan 
Sebagai burung, Burung Gembala Lebah membiak dengan cara bertelur. Ia bersarang dalam lubang pada pokok.

Pengekalan 
Burung Gembala Lebah merupakan haiwan yang dilindungi di Malaysia dan memerlukan lesen pemburuan untuk memburunya.

Akibat kehilangan habitat yang berterusan, populasi tempatan dan jarang, burung Gembala Lebah dinilai sebagai Hampir Terancam pada Daftar Merah IUCN bagi Spesies Terancam.

Rujukan 

  Database entry includes a brief justification of why this species is near threatened

Pautan luar 
 BirdLife Species Factsheet
 IUCN Red List
 Image at ADW

Gembala Lebah
Gembala Lebah